Çaparxanlı məhəlləsi

Çaparxanlı məhəlləsi - Naxçıvan şəhərində qədim mə­həllə adı.

 Yerləşmə yeri və adının etimalogiyası 
Çaparxanlı məhəl­ləsi indiki Dövlət Dram Teatrının və onun ətrafında olan inzi­bati və yaşayış binalarının ərazisində yerləşib.Vaxtilə burada at çapmaq yarışları keçirildiyindən sonralar yaranan məhəllə belə adlandırılıb”.Cəfərov H. Naxçıvanda məhəllə adları // Uluslararası qaynaqlarda Naxçıvan beynəlxalq simpoziumu. Bakı: 1996, s.57.. Lakin bu açıqlamada bir uyğunsuzluq özünü göstərir. Əvvəla, məhəllənin ünvanı dəqiq müəyyənləşdirilməyib, ikincisi, dilimizdə at çapmaq, at yarışı keçiri­lən yer çapar yox, cıdır adlanır və Naxçıvan şəhərində çidir sözü ilə bağlı Cıdırlı bağ (Cıdıllı bağ) məhəlləsi olub və Çaparxanlı məhəlləsindən aralı məsafədə yerləşib. Çaparxanlı məhəlləsi Naxçıvan şəhərində keçmiş post məntəqəsi yerləşən məhəlləyə deyilib və məhəllə  indiki  “Dədə Qorqud mey­danının arxa tərəfində "Naxçıvan  market"in əhatə etdiyi əra­zidə yerləşib. O dövrdə poçt, gömrük məntəqələri və jandarm idarəsi bu ərazidə yerləşirmiş. Məhəllənin adı çapar (qasid) sözü əsasında yaranıb. Çapar “atla bir yerə məktub, əmr, xəbər aparıb-gətirən şəxs, qasid, yamçı” mənası, Çaparxana isə “çaparların poçt yolunda bir-birini əvəz etmək və ya atlarını dəyişdirmək üçün durduqları yer, poçt məntəqəsi” anlamı bil­dirirAzərbaycan dilinin izahlı lüğəti. Dörd cilddə, I cild. Bakı: Şərq-Qərb, 2006, s. 444. Demək, vaxtilə Naxçıvan şəhərində poçt məntəqəsi yerləşən məhəllə Çaparxana adlanıb və bu ad danışıq dilində Çaparxanlı şəklinə düşüb.Bağırov Adil Nəsib oğlu. Naxçıvanın urbanonimləri. Bakı, ADPU-nun nəşri, 2014, s. 27-28

  Həmçinin bax 

 Xarici keçidlər 
 Naxçıvan şəhərinin tarixi məhəllələri
 İstinadlar 

Kateqoriya:Naxçıvan məhəllələri